text:
1390/2016. (VII. 21.) Korm. határozata egyes szerzetesrendi fejlesztések megvalósításához szükséges intézkedésekről.
A Kormány
 1. egyetért a) a Ciszterci Rend Zirci Kongregációja budai Szent Imre plébániatemplomának (hrsz. 4940/3)
rekonstrukciójával;
b) a Ciszterci Rend Zirci Kongregációja székesfehérvári Nepomuki Szent János plébániatemplomának (hrsz. 268)
belső felújításával;
c) a Csornai Premontrei Prépostság türjei épületegyüttesének (hrsz. 1 és 6/2) felújításával és turisztikai célú
fejlesztésével;
d) a Csornai Premontrei Prépostság csornai apátsági központjának (hrsz. 1430/1) turisztikai célú fejlesztésével;
e) a Jézus Társasága Magyarországi Rendtartománya oktatási, kulturális és szabadidős komplex fejlesztésével
Miskolc Megyei Jogú Városban a Közös-Tér Központ megvalósításával;
f ) a Magyar Bencés Kongregáció Szent Mór Perjelsége győri templomának és rendházának (hrsz. 6900 és 6899)
örökségi rehabilitációjával és közösségi-kulturális funkcióbővítésével;
g) a Magyarok Nagyasszonya Ferences Rendtartomány közép-magyarországi fejlesztéseinek támogatásával;
h) a Magyar Pálos Rend – a „Pálos” termékcsalád fejlesztésével;
i) a Szent István királyról nevezett Magyar Sarutlan Kármelita Rendtartomány temploma és rendháza (1134
Budapest, XIII. kerület, Huba utca 12., hrsz. 27868) felújításának, valamint a  tiszteletreméltó Marton Marcell
Emlékhely kialakításának támogatásával;
j) a Sarutlan Kármelita Nővérek magyarszéki kolostorának (7396 Magyarszék, Kármelita kolostor 1.) bővítésével;
k) az Árpád-házi Szent Margitról Nevezett Domonkos Nővérek Óvoda, Általános Iskola, Gimnázium és Kollégium
felújításával és bővítésével Kőszeg városában;
l) a Piarista Rend Magyar Tartománya Piarista Általános Iskola, Gimnázium és Szakközépiskola átfogó
fejlesztésével Mosonmagyaróvárott;
m) a Premontrei Rend Szent Norbert Gimnáziumának bővítésével Szombathely Megyei Jogú Városban;
n) a Premontrei Rend Gödöllői Perjelség mint vagyonkezelő számára a Zsámbék 856, 831 és 804 helyrajzi számú
ingatlanok oktatási, kulturális és sport célú további fejlesztésével;
 2. felhívja a  Miniszterelnökséget vezető minisztert, hogy az  emberi erőforrások minisztere, a  nemzetgazdasági
miniszter, valamint a  nemzeti fejlesztési miniszter bevonásával vizsgálja meg a  2014–2020-as programozási
időszak európai uniós forrásainak lehetséges bevonását az  1.  pont b)–d), h), j)–m)  alpontjaiban foglalt célok
megvalósításához;
Felelős: Miniszterelnökséget vezető miniszter
emberi erőforrások minisztere
nemzetgazdasági miniszter
nemzeti fejlesztési miniszter
Határidő: a kapcsolódó európai uniós pályázatok elbírálását követően azonnal
 3. felhívja a  nemzetgazdasági minisztert, hogy – az  emberi erőforrások minisztere és a  Miniszterelnökséget vezető
miniszter bevonásával – gondoskodjon
a) a Ciszterci Rend Zirci Kongregációja részére, az  1.  pont a)  alpontban foglalt cél megvalósítása érdekében
a 2016. évben legfeljebb 130 millió forint;
b) a Ciszterci Rend Zirci Kongregációja részére, az  1.  pont b)  alpontban foglalt cél megvalósítása érdekében
a 2018. évben legfeljebb 150 millió forint;
c) a Csornai Premontrei Prépostság részére, az  1.  pont c)  alpontban foglalt cél előkészítése érdekében
a 2017. évben legfeljebb 170,0 millió forint;
d) a Csornai Premontrei Prépostság részére, az  1.  pont c)  alpontban foglalt cél megvalósítása érdekében
2018–2020. évek között évente legfeljebb 500,0 millió forint;
e) a Csornai Premontrei Prépostság részére, az  1.  pont d)  alpontban foglalt cél megvalósítása érdekében
2017. évben legfeljebb 500,0 millió forint;
f ) a Jézus Társasága Magyarországi Rendtartománya részére, az 1. pont e) alpontban foglalt cél megvalósítása
érdekében a 2016. évben legfeljebb 100,0 millió forint;
g) a Jézus Társasága Magyarországi Rendtartománya részére, az 1. pont e) alpontban foglalt cél megvalósítása
érdekében a 2017–2018. években évente legfeljebb 450,0 millió forint;
h) a Magyar Bencés Kongregáció Szent Mór Perjelség részére, az 1. pont f ) alpontban foglalt cél megvalósítása
érdekében 2017–2020. évek között évente legfeljebb 500,0 millió forint;
i) a Magyarok Nagyasszonya Ferences Rendtartomány részére, az 1. pont g) alpontban foglalt cél megvalósítása
érdekében 2017–2018. évek között évente legfeljebb 950,0 millió forint;
j) a Magyarok Nagyasszonya Ferences Rendtartomány részére, az 1. pont g) alpontban foglalt cél megvalósítása
érdekében 2019. évben legfeljebb 300,0 millió forint;
k) a Magyar Pálos Rend részére, az  1.  pont h)  alpontban foglalt cél megvalósítása érdekében 2017.  évben
200,0 millió forint;
l) a Szent István királyról nevezett Magyar Sarutlan Kármelita Rendtartomány részére, az 1. pont i) alpontban
foglalt cél megvalósítása érdekében a  2016.  évben a  felújításra és a  kapcsolódó munkálatokra legfeljebb
600,0 millió forint;
m) a Szent István királyról nevezett Magyar Sarutlan Kármelita Rendtartomány részére, az 1. pont i) alpontban
foglalt cél megvalósítása érdekében a 2017. évben legfeljebb 600,0 millió forint, míg a 2018. évben legfeljebb
241,45 millió forint;
n) a Sarutlan Kármelita Nővérek részére, az  1.  pont j)  alpontban foglalt cél megvalósítása érdekében
a 2017. évben legfeljebb 150,0 millió forint;
o) az Árpád-házi Szent Margitról Nevezett Domonkos Nővérek részére, az  1.  pont k)  alpontban foglalt cél
megvalósítása érdekében a 2017. évben legfeljebb 500,0 millió forint;
p) a Piarista Rend Magyar Tartománya részére, az  1.  pont l)  alpontban foglalt cél megvalósítása érdekében
a 2017. évben legfeljebb 500,0 millió forint;
q) a Csornai Premontrei Prépostság részére, az  1.  pont m)  alpontban foglalt cél megvalósítása érdekében
a 2017. évben legfeljebb 500,0 millió forint;
r) a Premontrei Rend Gödöllői Perjelség mint vagyonkezelő számára az  1.  pont n)  alpontban foglalt cél
megvalósítása érdekében a 2016. évben legfeljebb 200,0 millió forint;
s) a  Premontrei Rend Gödöllői Perjelség mint vagyonkezelő számára az  1.  pont n)  alpontban foglalt cél
megvalósítása érdekében a 2017. évben legfeljebb 1200,0 millió forint;
t) a  Premontrei Rend Gödöllői Perjelség mint vagyonkezelő számára az  1.  pont n)  alpontban foglalt cél
megvalósítása érdekében a 2018. évben legfeljebb 100,0 millió forint
többletforrás rendelkezésre állásáról az Emberi Erőforrások Minisztériuma fejezetben;
Felelős: nemzetgazdasági miniszter
Miniszterelnökséget vezető miniszter
emberi erőforrások minisztere Határidő: a 2016. évben legkésőbb 2016. augusztus 31.
a 2017. évben a 2. pontban foglaltak teljesülését követően, a felmerülés ütemében
a 2018–2020. években a központi költségvetés tervezésével egyidejűleg
4. felhívja a  Miniszterelnökséget vezető minisztert, hogy az  épített örökség védett elemeivel érintett helyszíneken
az értékvédelmi szempontokat a legmesszebbmenőkig érvényesítse;
Felelős: Miniszterelnökséget vezető miniszter
Határidő: folyamatos 5. visszavonja a  Zsámbék 856, 831, 832 és 804 helyrajzi számú ingatlanok tulajdonjogának az  állam javára történő
megszerzéséről és az ingatlanok további hasznosításáról szóló 1225/2012. (VII. 3.) Korm. határozatot.
Orbán Viktor s. k.,
 miniszterelnök